जन-आक्रोश रैली में बीजेपी पर हमला बोलते हुए राहुल गांधी ने कहा कि पीएम मोदी जब बोलते हैं तो लोग उनके भाषण में सच्चाई ढ़ूढ़ते हैं, क्योंकि वो जहां भी जाते हैं झूठ बोलते हैं। उन्होंने कहा कि मैं देशभर में जहां भी जाता हूं और लोगों से पूछता हूं कि क्या वो खुश हैं तो जनता का जवाब न में ही आता है। राहुल ने कहा कि देश में केवल कांग्रेस ही एक ऐसी पार्टी है जो किसानों का समर्थन करती है। उन्होंने कहा कि इस बार कर्नाटक, राजस्थान, छत्तीसगढ़, मध्य प्रदेश, में कांग्रेस पार्टी चुनाव जीतेगी।